Tehniline kirjeldus Sotsiaalkindlustusameti väikehanke „Täienduskoolitus: erivajadusega laps kasuperes” juurde

1. **Taustainfo ja teenuse eesmärk**

Paljud asendushooldusel olevad lapsed on kogenud oma elus raskeid üleelamisi, kaotusi, leina ja traumat ning paljudel neist on mõni erivajadus. Need kogemused ja erinevad vajadused võivad mõjutada laste tundeid, tajusid ja käitumist ning lapsi ümbritsevad täiskasvanud vajavad asjakohaseid teadmisi ja oskuseid, järjepidevat tuge, et lapsi mõista, nende käitumisraskustega toime tulla ning neid toetada ja suunata.

Sotsiaalkindlustusamet soovib korraldada eestkoste- hooldus- ja lapsendajapere vanematele täienduskoolituse, mille eesmärgiks on anda neile vajalikud teadmised ja oskused erivajadustega lastega toimetulekuks. Käesoleva koolitusega soovime tõsta perede teadlikkust, anda praktilisi võtteid kuidas lapsi toetada ja arendada.

**Koolituse eesmärk**

Koolituse läbinud osaleja mõistab laste ja noorte erinevate erivajaduste tagamaid ja põhjuseid mis mõjutavad lapse arengut, käitumist, toimetulekut. Koolitus annab teadmised ja praktilised oskused kuidas lastega paremini toime tulla, millele tähelepanu pöörata ning kuidas toetada laste edasist arengut.

1. **Teenuse sihtgrupp**

Koolituse sihtrühmaks on eestkoste- hooldus- või lapsendajapere vanemad. Koolitusgrupi suurus on orienteeruvalt 18-30 inimest.

1. **Teenuse kirjeldus ja teenuse maht**
   1. **Erivajadusega laps kasuperes:** kogu koolituse maht on 10 akadeemilist tundi ja see koosneb kahest erinevast moodulist. Koolitus on 2-päevane. 2024. aastal viiakse koolitust läbi eestikeelsele grupile orienteeruvalt augusti keskpaigas. Üldine kirjeldus on tehnilises kirjelduses ja õppekavas (lisa 5).

**Koolitus koosneb järgmistest moodulitest:**

* Laste ja noorte erivajadused (5 ak/h)
* Traumakogemuse ja kiindumushäirega laps ning noor (5 ak/h)

Koolitusteenust hangitakse eraldi erinevate moodulite kaupa, st Pakkuja ei pea tegema pakkumist kõikidele moodulitele. Kui ühele moodulile ei tule ühtegi nõuetele vastavat pakkumust, siis on Hankijal õigus viia selle konkreetse mooduli osas läbi kordushange.

Koolituste lõplik arv sõltub koolitusgruppide täituvusest, mis selgub hankemenetluse järgselt. Kui grupid ei täitu, on Sotsiaalkindlustusametil õigus läbi viia vähem koolitusi. Kui koolituse vastu on suur huvi ja täitub veel üks või mitu koolitusgruppi, siis on hankijal õigus kokkuleppel edukaks osutunud pakkujaga, tellida veel koolitusi sama hinnaga, nagu esitatud pakkumuses (sellisel juhul toimub lisakoolitus 2025. aasta I kvartalis).

Pakkumuse võivad esitada mitu pakkujat ühiselt. Sellisel juhul peavad nad lepingu sõlmimise ja täitmisega seotud toimingute tegemiseks volitama enda hulgast esindaja. Pakkumuse võivad esitada nii juriidilised kui ka füüsilised isikud.

SKA planeerib ning koordineerib koolituste läbiviimist ja koolitusgruppide moodustamist.

1. **Nõuded teenuse kohale, ajale, ruumidele, tehnikale, teenuse osutajatele jt tingimustele**
   1. Koolitused toimuvad kontaktõppena **veebis** (Zoom).
   2. Koolituste täpne toimumise kuupäev lepitakse kokku pakkuja ja hankija vahel.
   3. Koolituste läbiviimise täpne päevakava lepitakse kokku koos hankija esindajaga.
   4. Pakkuja kasutab koolitusel isiklikku arvutit. Kui see ei ole mingil põhjusel võimalik, tagab arvuti kasutamise võimaluse Hankija. Antud vajadusest tuleb ette teatada 7 päeva enne koolitust, vastasel juhul ei pruugi Hankija arvuti kasutamist tagada. Pakkuja veendub ja tagab, et tema poolt kasutatavad materjalid on kasutatavad Hankija arvutis kasutusel oleva Windows operatsioonisüsteemi ja programmidega.
   5. Veebikoolituse läbiviimiseks tagab Hankija vajalikud tehnilised lahendused (ruumid vajaliku tehnikaga ja veebikeskkond õppe läbiviimiseks) vastavalt vajadusele ja enda võimalustele ja katab nendega seotud kulud. Veebiõppe korral kasutatakse üldjuhul Zoom keskkonda kontaktkoolituse läbiviimiseks.
   6. Koolitustega seotud transpordikulusid SKA lisaks **ei hüvita** (Pakkuja peab arvestama, et vajalik kulu sisaldub pakkumuses esitatud grupihinna sees).
   7. SKA teenuse juht, peaspetsialist ja koolitusspetsialist võivad käia koolitusel korraldajana ning anda koolitajatele jooksvalt tagasisidet, mida koolitajad peavad arvestama.
   8. Hankija viib läbi ja kogub koolitusel osalejatelt tagasiside ca nädal peale koolituse lõppu ja poole aasta pärast peale koolituse läbimist.
   9. Hankija vastutab koolitusgruppide komplekteerimise, koolitusruumi eest. Koolituse jooksul toetab koolitajaid vastavalt vajadusele ja Hankija võimalustele SKA koolitusspetsialist (osalejatega suhtlus, tugi veebikoolituse ajal jms).